CELEX: 32015R2323
Language: da
Date: 2015-12-11 00:00:00
Title: Kommissionens gennemførelsesforordning (EU) 2015/2323 af 11. december 2015 om ændring af gennemførelsesforordning (EU) 2015/220 om fastsættelse af bestemmelser for anvendelsen af Rådets forordning (EF) nr. 1217/2009

12.12.2015   
            
            
               DA
            
            
               Den Europæiske Unions Tidende
            
            
               L 328/97
            
         KOMMISSIONENS GENNEMFØRELSESFORORDNING (EU) 2015/2323
   af 11. december 2015
   om ændring af gennemførelsesforordning (EU) 2015/220 om fastsættelse af bestemmelser for anvendelsen af Rådets forordning (EF) nr. 1217/2009
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1217/2009 af 30. november 2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Den Europæiske Union (1), særlig artikel 5a, stk. 2 og 4, artikel 8, stk. 3, tredje afsnit, og artikel 19, stk. 3, og
   ud fra følgende betragtninger:
   
               (1)
            
            
               Bilag II til Kommissionens gennemførelsesforordning (EU) 2015/220 (2) fastsætter antallet af regnskabsførende bedrifter pr. medlemsstat og pr. område i Informationsnettet for Landøkonomisk Bogføring (INLB). Som følge af en strukturel ændring af landbruget i Finland, som har ført til et fald i antallet af bedrifter, er det hensigtsmæssigt tilsvarende at sænke det antal regnskabsførende bedrifter for Finland, der er fastsat i nævnte bilag.
            
         
               (2)
            
            
               I overensstemmelse med bilag I til forordning (EF) nr. 1217/2009 udgør Kroatien et enkelt INLB-område i tre år efter landets tiltrædelse af Unionen. Da denne frist snart udløber, er det nødvendigt at fastsætte antallet af regnskabsførende bedrifter pr. INLB-område for denne medlemsstat i bilag II til gennemførelsesforordning (EU) 2015/220.
            
         
               (3)
            
            
               I betragtning af de ændringer, der er fastsat bestemmelse om i denne forordning, bør Finland og Kroatien have mulighed for at revidere deres respektive udvælgelsesplaner for regnskabsåret 2016.
            
         
               (4)
            
            
               Bilag VIII til gennemførelsesforordning (EU) 2015/220 fastlægger form og layout af bedriftsskemaet. Af hensyn til klarheden bør nævnte bilag indeholde supplerende oplysninger vedrørende visse vejledninger og definitioner.
            
         
               (5)
            
            
               Foranstaltningerne i denne forordning er i overensstemmelse med udtalelse fra Komitéen for Informationsnettet for Landøkonomisk Bogføring —
            
         VEDTAGET DENNE FORORDNING:
   Artikel 1
   I gennemførelsesforordning (EU) 2015/220 foretages følgende ændringer:
   
               1)
            
            
               I artikel 3, stk. 2, indsættes følgende afsnit:
               »Finland og Kroatien kan revidere de respektive udvælgelsesplaner, som de anmeldte for regnskabsåret 2016. De underretter senest den 31. marts 2016 Kommissionen om deres respektive reviderede udvælgelsesplaner for det pågældende regnskabsår.«
            
         
               2)
            
            
               Bilag II og VIII ændres som angivet i bilaget til denne forordning.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra regnskabsåret 2016.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. december 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 328 af 15.12.2009, s. 27.
   
      (2)  Kommissionens gennemførelsesforordning (EU) 2015/220 af 3. februar 2015 om fastsættelse af bestemmelser for anvendelsen af Rådets forordning (EF) nr. 1217/2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Den Europæiske Union (EUT L 46 af 19.2.2015, s. 1).
   
      BILAG
      I bilag II og VIII til gennemførelsesforordning (EU) 2015/220 foretages følgende ændringer:
      
                  1)
               
               
                  I bilag II foretages følgende ændringer:
                  
                              a)
                           
                           
                              Rækken vedrørende Kroatien affattes således:
                              
                                          »KROATIEN
                                       
                                    
                                          861
                                       
                                       
                                          Jadranska Hrvatska
                                       
                                       
                                          329
                                       
                                    
                                          862
                                       
                                       
                                          Kontinentalna Hrvatska
                                       
                                       
                                          922
                                       
                                    
                                          Kroatien i alt
                                       
                                       
                                          1 251«
                                       
                                    
                        
                              b)
                           
                           
                              Rækkerne vedrørende Finland affattes således:
                              
                                          »FINLAND
                                       
                                    
                                          670
                                       
                                       
                                          Etelä-Suomi
                                       
                                       
                                          403
                                       
                                    
                                          680
                                       
                                       
                                          Sisä-Suomi
                                       
                                       
                                          229
                                       
                                    
                                          690
                                       
                                       
                                          Pohjanmaa
                                       
                                       
                                          208
                                       
                                    
                                          700
                                       
                                       
                                          Pohjois-Suomi
                                       
                                       
                                          110
                                       
                                    
                                          Finland i alt
                                       
                                       
                                          950«
                                       
                                    
                        
            
                  2)
               
               
                  I bilag VIII foretages følgende ændringer:
                  
                              a)
                           
                           
                              I syvende afsnit affattes tredje led og graden af præcision af bedriftsskemadata således:
                              
                                          »—
                                       
                                       
                                          Arealer: i ar (1 a = 100 m2), undtagen i tilfælde af svampe, som udtrykkes i kvadratmeter samlet dyrket areal, og undtagen i tabel M »Tilskud«, hvor basisenheder registreres i ha.«
                                       
                                    
                        
                              b)
                           
                           
                              Under tabel A, i afdeling »A.CL. Klasse«, affattes første punktum vedrørende kategori A.CL.180.C. således:
                              »A.CL.180.C. Område under strukturfondene: Det anføres, i hvilken af de regioner, der er omfattet af artikel 90, stk. 2, litra a), b) eller c), i Europa-Parlamentets og Rådets forordning (EU) nr. 1303/2013 (1), størstedelen af bedriftens udnyttede landbrugsareal ligger.
                              
                                 (1)  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).«"
						
                           
                        
                              c)
                           
                           
                              Under tabel B, i afdeling »B.UT. ULA med forpagtning«, affattes første afsnit af kategori B.UT.20.A således:
                              »B.UT.20.A ULA (agerjord, permanente græsgange, arealer med permanente beplantninger og køkkenhaver), som drives af en anden person end ejeren, langtidsfæsteren eller leaseholderen for det pågældende areal (forpagtningsafgiften betales i rede penge og/eller i naturalydelser, og den er almindeligvis fastsat på forhånd og er normalt ikke afhængig af bedriftens driftsresultat) og/eller ULA, der udnyttes på tilsvarende vilkår.«
                           
                        
                              d)
                           
                           
                              I tabel H affattes rækken for kategori 5062 således:
                              
                                          »5062
                                       
                                       
                                          
                                             FO
                                          
                                       
                                       
                                          Ejendomsskyld og andre på ejendom hvilende byrder
                                       
                                       
                                           
                                       
                                       
                                          —«
                                       
                                    
                        
                              e)
                           
                           
                              Under tabel H, første afsnit, affattes første punktum således:
                              »Tilvejebringelse af de data, der er henvist til i koderne 3031-3033, er frivillig for regnskabsårene 2014-2016 for de medlemsstater, som tidligere gjorde brug af den i artikel 3 i Kommissionens gennemførelsesforordning (EU) nr. 385/2012 (2) omhandlede mulighed.
                              
                                 (2)  Kommissionens gennemførelsesforordning (EU) nr. 385/2012 af 30. april 2012 om det bedriftsskema, der skal anvendes ved konstatering af landbrugsbedrifters indkomstforhold og analyse af deres driftsøkonomiske forhold (EUT L 127 af 15.5.2012, s. 1).«"
						
                           
                        
                              f)
                           
                           
                              Under overskriften »Oplysningsgrupper i tabel K«, efter tredje afsnit under udtrykket »Mængde (kolonne Q)« affattes andet afsnit således:
                              »I forbindelse med andre biavlsrelaterede produkter end honning (kode 700) udtrykkes mængden i hektokilogram »honningækvivalenter«.«
                           
                        
                              g)
                           
                           
                              Under overskriften »Oplysningsgrupper i tabel L«, afdeling »L.SA salg«, affattes sidste afsnit således:
                              »Præmier og tilskud, som er modtaget for produkter i løbet af regnskabsåret, medregnes ikke i den samlede salgssum, men anføres i tabel M »Tilskud« i den relevante kategori (kode 2110-2900). Når eventuelle salgsomkostninger er kendt, trækkes de ikke fra den samlede salgssum, men anføres i tabel H »Produktionsmidler« i den relevante kategori for særskilte omkostninger ved andre erhvervsmæssige aktiviteter (kode 4010-4090).«